Source: http://giannisserfanto.blogspot.com/2017/07/42000.html
Timestamp: 2018-04-26 13:14:59+00:00
Document Index: 7986

Matched Legal Cases: ['αρ. πρ. 3', 'αρ. πρ. 97918', 'αρ. πρ. 112510', 'αρ. πρ. 7460', 'αρ. πρ. 156222', 'αρ. πρ 156222']

Πρόστιμο 42.000 ευρώ στο Δήμο Μήλου για ανεξέλεγκτη απόρριψη βοθρολυμάτων. ~ ΣΕΡΙΦΟΣ
7/16/2017 07:37:00 μ.μ. Τοπικά νεα, Τοπικά νέα No comments
Την επιβολή διοικητικών κυρώσεων (πρόστιμο) στο Δήμο Μήλου (ΑΦΜ 090281858, ΔΟY Γ’ Πειραιά) συνολικού ύψους σαράντα δύο χιλιάδων ευρώ (42.000 ευρώ), σύμφωνα με τις διατάξεις του άρθρου 30 του Ν. 1650/1986, όπως τροποποιήθηκε από το άρθρο 4 του Ν. 3010/2002 και το άρθρο 21 του Ν. 4014/2011, λόγω υποβάθμισης του περιβάλλοντος και παράβαση της περιβαλλοντικής νομοθεσίας, αποφάσισε ο Αντιπεριφερειάρχης Νοτίου Αιγαίου κ.Ιωάννης Φλεβάρης, λαμβάνοντας υπόψιν του μεταξύ άλλων και την καταγγελία των κ.κ. Η. Αποστολόπουλου, Κ. Συμεωνίδη, Μ. Ζούλια και Ε. Μικέλη που αφορά στην ανεξέλεγκτη διάθεση λυμάτων σε διάφορες περιοχές της νήσου Μήλου.
1.Τις διατάξεις του Νόμου 3852/2010 (ΦΕΚ 87/7-6-2010) «Νέα αρχιτεκτονική της αυτοδιοίκησης και της αποκεντρωμένης Διοίκησης – Πρόγραμμα Καλλικράτης», όπως τροποποιήθηκε και ισχύει.
2.Το με αριθμό ΠΔ 130/2010 (ΦΕΚ 223/27-12-2010) «Οργανισμός της Περιφέρειας Νοτίου Αιγαίου», όπως τροποποιήθηκε με την υπ΄ αρ. 49947/2015 (ΦΕΚ 1666/Β/10-8-2015) απόφαση του ασκούντα καθήκοντα Γενικού Γραμματέα της Αποκεντρωμένης Διοίκησης Αιγαίου.
3.Τη με αριθμό 29319/2692/17-3-2017 (ΦΕΚ 1014/Β/24-3-2017) απόφαση του Περιφερειάρχη Νοτίου Αιγαίου περί «Μεταβίβαση αρμοδιοτήτων στον Αντιπεριφερειάρχη Φλεβάρη Ιωάννη.».
4.Το Ν. 3861/2010 (ΦΕΚ 112/Α/13-06-2010) περί «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο ‘Πρόγραμμα Διαύγεια’ και άλλες διατάξεις».
5.Το Ν. 1650/1986 (ΦΕΚ 160/Α/16-10-1986) «Για την προστασία του περιβάλλοντος», όπως τροποποιήθηκε από το Ν. 3010/2002 (ΦΕΚ 91/Α/2002) «Εναρμόνιση του Ν. 1650/1986 με τις οδηγίες 97/11 Ε.Ε. και 96/61/Ε.Ε., διαδικασία οριοθέτησης και ρυθμίσεις θεμάτων για τα υδατορέματα και άλλες διατάξεις», όπως ισχύει.
6.Το Ν. 4014/2011 (ΦΕΚ 209/Α/21-9-2011) περί «Περιβαλλοντική αδειοδότηση έργων και δραστηριοτήτων, ρύθμιση αυθαιρέτων σε συνάρτηση με δημιουργία περιβαλλοντικού ισοζυγίου και άλλες διατάξεις αρμοδιότητας Υπουργείου Περιβάλλοντος».
7.Τη με αρ. πρ. ΔΙΠΕΧΩΣ Κυκλάδων 115286/1276/19-9-2016 καταγγελία του κ. Δημήτριου Κουρμουλάκη για την ανεξέλεγκτη απόρριψη μπάζων και βοθρολυμάτων σε αγροτεμάχιο ιδιοκτησίας του.
8.Τη με αρ. πρ. 3/19-8-2016 καταγγελία του «Όμιλος Φίλων Βουνού και Θάλασσας Μήλου» (αρ. πρ. ΔΙΠΕΧΩΣ Κυκλάδων 104396/1131/23-8-2016), που αφορά στην ανεξέλεγκτη απόρριψη ανεπεξέργαστων λυμάτων από αγωγούς και βυτιοφόρα οχήματα σε διάφορες περιοχές της νήσου Μήλου.
9.Την από 22-7-2016 ανώνυμη καταγγελία (αρ. πρ. ΔΙΠΕΧΩΣ Κυκλάδων 98113/1063/5-8-2016) περί μη λειτουργίας του βιολογικού καθαρισμού του Δήμου Μήλου και ανεξέλεγκτης απόρριψης των λυμάτων στο ΧΑΔΑ αλλά και σε άλλα σημεία του νησιού.
10.Τη με αρ. πρ. ΔΙΠΕΧΩΣ Κυκλάδων 97918/1059/5-8-2016 καταγγελία των κ.κ. Η. Αποστολόπουλου, Κ. Συμεωνίδη, Μ. Ζούλια και Ε. Μικέλη που αφορά στην ανεξέλεγκτη διάθεση λυμάτων σε διάφορες περιοχές της νήσου Μήλου.
11.Τη με αρ. πρ. 97918/1059/17-8-2016 απόφαση Αντιπεριφερειάρχη Κυκλάδων περί «Συγκρότηση Κλιμακίου Ελέγχου Ποιότητας Περιβάλλοντος (Κ.Ε.Π.ΠΕ.)»
12.Το με αριθ. πρωτ. 115164/1275/19-9-2016 έγγραφο της ΔΙΠΕΧΩΣ Κυκλάδων με θέμα: «Ανάκληση της με αρ. πρ. 112510/1246/12-9-2016 πρόσκλησης μελών ΚΕΠΠΕ και ορισμός νέας ημερομηνίας πρόσκλησης.».
13.Την από 26-9-2016 έκθεση αυτοψίας του Κλιμακίου Ελέγχου Ποιότητας Περιβάλλοντος (Κ.Ε.Π.ΠΕ) της Περιφέρειας Νοτίου Αιγαίου.
14.Το με αρ. πιστ. 21/5-10-2016 του Κεντρικού Εργαστηρίου Δημόσιας Υγείας με θέμα την «Έκθεση αποτελεσμάτων χημικής ανάλυσης δειγμάτων αστικών λυμάτων».
15.Το με αριθ. πρωτ. 98113/1063/25-11-2016 έγγραφο της ΔΙΠΕΧΩΣ Κυκλάδων με το οποίο καλείται ο Δήμος Μήλου να υποβάλλει τις απόψεις του επί των διαπιστώσεων του ΚΕΠΠΕ της Περιφέρειας Νοτίου Αιγαίου.
16.Το με αρ. πρ. 7460/12-12-2016 έγγραφο του Δήμου Μήλου (αρ. πρ. 156222/1754/14-12-2016 ΔΙΠΕΧΩΣ Κυκλάδων) με θέμα «Απόψεις μας επί των διαπιστώσεων του ΚΕΠΠΕ».
17.Το με αρ. πρ 156222/1754/2016/30-3-2017 έγγραφο της ΔΙΠΕΧΩΣ Κυκλάδων με το οποίο διαβιβάζεται στον Αντιπεριφερειάρχη Νοτίου Αιγαίου Ιωάννη Φλεβάρη η από 3-2-2017 εισήγηση επιβολής διοικητικών κυρώσεων (πρόστιμο) του ΚΕΠΠΕ της Περιφέρειας Νοτίου Αιγαίου.
18.Το από 11-7-2017 μήνυμα ηλεκτρονικού ταχυδρομείου του Αντιπεριφερειάρχη Νοτίου Αιγαίου Ι. Φλεβάρη με το οποίο απεστάλει στην ΔΙΠΕΧΩΣ Κυκλάδων η αποδοχή της από 3-2-2017 εισήγησης επιβολής διοικητικών κυρώσεων (πρόστιμο) του ΚΕΠΠΕ της Περιφέρειας Νοτίου Αιγαίου.
Η είσπραξη του ανωτέρου διοικητικού προστίμου θα πραγματοποιηθεί από την αρμόδια υπηρεσία του Υπουργείου Οικονομικών (Δ.Ο.Υ.), σύμφωνα με τις διατάξεις του Κώδικα Είσπραξης Δημοσίων Εσόδων (Κ.Ε.Δ.Ε.), ως ισχύει. Το παραπάνω πρόστιμο βεβαιώνεται στην αρμόδια Δ.Ο.Υ. κατά 50% υπέρ του «Πράσινου Ταμείου» (πρώην ΕΤΕΡΠΣ) με Κωδικό Αριθμό Εσόδων (ΚΑΕ) 3517, σύμφωνα με τις διατάξεις του Ν. 3889/2010 (ΦΕΚ 182/Α/12-10-2010) και κατά 50% υπέρ της Περιφέρειας Νοτίου Αιγαίου (πρώην Νομαρχιακή Αυτοδιοίκηση Κυκλάδων) με Κωδικό Αριθμό Εσόδων (ΚΑΕ) 64059, σύμφωνα με τις διατάξεις της Κ.Υ.Α. 31404/2005 (ΦΕΚ 868/Β/2005).
Πηγή : https://www.mileikanea.gr